
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΛΗΜΟΚΡΑΊΊΑΣ 


ΤΕΥΧΟΣ ΔΕΥΤΕΡΟ _ Αρ. ΦύΑΛου 223 

5 Απριλίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ψή(ριση του Ο.Ε.Υ, του Συμβουλίου Περιοχής της ΐης 


εδαφικής Περιφέρειας Ν. Έβρου. 1 

Σύσταση δημοτικού νομικού προσώπου με την επωνυ¬ 
μία «Α' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ» στο 

δήμο Τριανδρίας του Ν. Θεσσαλονίκης. 2 

Σύσταση αμιγούς Κοινοτικής Επιχείρησης στην κοινό¬ 
τητα Πύργου Ν. Ιωαννίνων με την επωνυμία «ΚΟΙ¬ 
ΝΟΤΙΚΗ - ΑΝΑΠΤΥΞΙΑΚΗ ΚΑΙ ΚΑΤΑΣΚΕΥΑΣΤΙΚΗ 
ΕΠΙΧΕΙΡΗΣΗ ΠΥΡΓΟΥ ΚΟΝΙΤΣΑΣ» . 3 


Κατάργηση Νομικού Προσώπου με την επωνυμία «ΚΟΙ¬ 
ΝΟΤΙΚΗ ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ ΝΗΣΙΟΥ» και σύσταση ίδιου Ν.Π.Δ.Δ. με την 
επωνυμία «Κοινοτική Σχολική Επιτροπή Νηπιαγω¬ 


γείου Νησιού» Ν. Πέλλας . 4 

Τροποποίηση του εσωτερικού οργανισμού οργάνωσης 
και λειτουργίας της Νομαρχιακής Αυτοδιοίκησης 

Τρικάλων. 5 

Τροποποίηση του Ο.Ε.Υ. της Κοινότητας Σταυρού Ν. 
Φθιώτιδας . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 857 (1) 


Ψήφιση του Ο.Ε.Υ, του Συμβουλίου Περιοχής της 1ης 
εδαφικής Περιφέρειας Ν. Έβρου. 

Ο ΠΕΡΙΦΕΡ. ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταοτάθηκε με το άρθρο 26 του Ν. 1832/89 και το 
άρθρο 8 παρ. 5 του Ν. 2307/95. 

2. Την 36848/26/22.8.95 εγκύκλιο του ΥΠ - ΕΣ. 

3. Την 1/96 απόφαση του Δ.Σ. του Συμβουλίου Περιο¬ 
χής της 1 ης εδαφικής Περιφέρειας με την οποία εγκρίνε- 
ται ο Οργανισμός Εσωτερικής Υπηρεσίας. 

4. Την 1/27.2.1996 σύμφωνη γνωμοδότηση του Υπη¬ 
ρεσιακού Συμβουλίου. 

5. Τις διατάξεις του άρθρου 29Ατου Ν. 1558/1985 που 
έχει προστεθεί με το άρθρο 27 του Ν. 2081/1992. 

6. Το γεγονός ότι από την πράξη αυτή προκςλείται δα¬ 


πάνη σε βάρος του προϋπολογισμού του Συμβουλίου Πε- 
ριοχής, το ύψος της οποίας δεν μπορεί να προσδιοριστεί, 
αποφασίζουμε: 

Επικυρώνουμε την 1 /96 Απόφαση του Δ.Σ. του Συμβου¬ 
λίου Περιοχής της 2ης Εδαφικής Περιφέρειας με την 
οποία εγκρίνεται ο Οργανισμός Εσωτερικής Υπηρεσίας 
του Συμβουλίου Περιοχής της 1 ης Εδαφικής Περιίρέρειας 
και ειδικότερα: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΣΥΜΒΟΥΛΙΟΥ ΠΕΡΙΟΧΗΣ 
1ης ΕΔΑΦΙΚΗΣ ΠΕΡΙΦΕΡΕΙΑΣ Ν. ΕΒΡΟΥ 
Αρθρο Ιο 

Η οργανική διάρθρωση και δομή των Υπηρεσιών του 
Συμβουλίου Περιοχής της 1ης Εδαφικής Περιφέρειας Ν. 
Έβρου είναι η εξής: 

ΠΡΟΕΔΡΟΣ. 

1. Γραφείου Προέδρου. 

2. Γραφείο Ειδικών Συμβούλων - Ειδικών Συνεργα¬ 
τών. 

3. Γραφείο Προγραμματισμού και θεμάτων Ευρωπαϊκής 
Ένοκ?ης. 

Η διάρθρωση των Υπηρεσιών Τ μημάτων και Γ ραφείων 
είναι: 

ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - ΤΕ¬ 
ΧΝΙΚΩΝ ΥΠΗΡΕΣΙΩΝ. 

Α. Τμήμα Διοικητικό - Οικονομικό. 

Β. Τμήμα Τεχνικό. 

Η διάρθρωση των Τμημάτων σε Γ ραφεία είναι η παρα¬ 
κάτω: 

Α. Τμήμα Διοικητικό - Οικονομικό. 

α) Γραφείο Δ.Σ. και Εκτελεστικής Επιτροπής. 

β) Γραφείο Πρωτοκόλλου, Αρχείου και Διεκπεραίω¬ 
σης. 

γ) Γραφείο Προσωπικού. 

δ) Γραφείο Λογιστηρίου - Προμηθειών. 

ε) Γραφείο Ταμείου (Ειδική Ταμιακή Υπηρεσία). 

Β. Τμήμα Τεχνικό. 

α) Γ ραφείο Μελετών. 

β) Γραφείο Κατασκευής και Συντήρησης Έργων. 

γ) Γ ραφείο Περιβάλλοντος. 

δ) Γραφείο Κίνησης και Συντήρησης Οχημάτων. 

Αρθρο 2ο 

Η οργανική σύνθεση και κατάταξη των θέσεων του Προ¬ 
σωπικού κατά κατηγορίες και κλάδο έχει ως εξής: 

1) Προσωπικό που διέπεται από τις διατάξεις του άρθου 
67 του Ν. 1416/84 όπως τροποποιήθηκε με την παράγρ. 
10 του άρθρου 57 Ν. 2218/94: 

θέση (1) Ειδικού Συμβούλου ή Ειδικού Συνεργάτη ή Επι- 
στημ. Συνεργάτη. 

2) Προσωπικό που διέπεται από τις διατάξεις των άρθρ. 
241 και 242 Ν. 1188/81 όπως τροποποιήθηκαν με το άρ¬ 
θρο 67 Ν. 1416/84 και άρθρο 26 Ν. 1832/89: 

θέση (1) μετακλητού ιδιαιτέρου γραμματέα του Προέ¬ 
δρου με σχέση ΙΔ. . 

ΚΑΤΗΓΟΡΙΑ ΠΕ με βαθμό Δ - Α. 

1) Κλάδος ΠΕ 1 Διοικητικός θέσεις Δύο (2). 

2) Κλάδος ΠΕ 3 Πολ. Μηχανικών θέσεις Μία (1). 

3) Κλάδος ΠΕ 6 Τοπογράφων Μηχανικών θέσεις (1). 

4) Κλάδος ΠΕ 9 Γεωπόνων ή ΠΕ 14 Δασολόγων ή ΠΕ 7 
Χημικών Μηχανικών Μία (1). 

ΚΑΤΗΓΟΡΙΑ ΤΕ με βαθμό Δ - Α 

1) Κλάδος ΤΕ 17 Διοικητικός - Λογιστικός θέσεις Δύο 
( 2 ). 

Κλάδος ΤΕ 3 Τεχνολόγων Πολ. Μηχανικών θέσεις Μία 
( 1 ). 

ΚΑΤΗΓΟΡΙΑ ΔΕ με βαθμό Δ - Α 

1) Κλάδος ΔΕ 1 Διοικητικός θέσεις Τρεις (3). 

2) Κλάδος ΔΕ 5 Εργοδηγών θέσεις Μία (1). 

3) Κλάδος ΔΕ 30 Οδηγών οχημάτων θέσεις Μία (1). 

4) Κλάδος ΔΕ 38 Χειριστών Η/Υ θέσεις Δύο (2). 

ΚΑΤΗΓΟΡΙΑ ΥΕ με βαθμό Ε - Β 

1) Κλάδος ΥΕ 1 Κλητήρων - θυρωρών θέσεις Μία (1). 

Αρθρο 3ο 

Προσόντα διορισμού 

Τα προσόντα διορισμού κατά κατηγορία και κλάδο ορί¬ 
ζονται αυτά που γράφονται στις διατάξεις του ΠΔ 37α/87, 
22/89 και 194/88 όπως και 368/92 και όπως αυτές ισχύ¬ 
ουν κάθε φορά με το μόνιμο προσωπικό των ΟΤΑ. 

Αρθρο 4ο 

Η πρόσληψη και η λύση της σχέσης εργασίας διέπεται από 
τις διατάξεις του Ν. 2190/94 όπως κάθε φορά θα ισχύουν 
κατά τον χρόνο της πρόσληψης για το μόμινο προσωπικό 
των ΟΤΑ. 

Αρθρο 5ο 

Η κατανομή του προσωπικού στις επί μέρους οργανικές 
μονάδες του Σ.Π. της 1ης Εδ. Περιφέρειας θα γίνεται 
κάθε φορά με απόφαση του Προέδρου και σύμφωνα με τις 
εκάστοτε ισχύουσες διατάξεις. 

Άρθρο 6ο 

Ως Διευθυντής τοποθετείται υπάλληλος με βαθμό Α της 
κατηγορίας ΠΕ 1 Διοικητικού - Οικονομικού και ελλείψει 
υπαλλήλου με βαθμό Α. υπάλληλος με βαθμό Β. 

Ως Προϊστάμενος Διοικητικού - Οικονομικού Τμήματος 
τοποθετείται υπάλληλος ΠΕ 1 με βαθμό Α ή ΤΕ 17 με 


βαθμό Α και ελλείψει αυτού, υπάλληλος του ίδιου κλάδου 
με βαθμό β. 

Ως προϊστάμενος του Τεχνικού Τμήματος τοποθετείται 
υπάλληλος της κατηγορίας ΠΕ 3 ή ΠΕ 4 ή ΠΕ 6 με βαθμό Α 
και ελλείψει αυτού, ομοιόβαθμος υπάλληλος του κλάδου 
ΠΕ9ήΠΕ14. 

Άρθρο 7ο 

Οι αρμοδιότητες και τα αντικείμενα κάθε οργανικής μο¬ 
νάδας καθορίζονται ως εξής. 

Γραφείο Προέδρου. 

Αρμοδιότητες: α) Διεξαγάγει την προσωπική αλληλο¬ 
γραφία του Προέδρου του Δ.Σ. και τηρεί το αρχείο αυτής. 

β) Προγραμματίζει τις ημέρες και ώρες που ο Πρόεδρος 
μπορεί να δέχεται διάφορες επιτροπές, συλλόγους και 
πολίτες. 

γ) Τηρεί Ημερολόγιο Προσωπικών Επαφών του Προέ¬ 
δρου εντός και εκτός ΣΠ. 

δ) Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρά¬ 
φουν από τον Πρόεδρο. 

ε) Παραλαμβάνει τον ημερήσιο και περιοδικό τύπο κα¬ 
θώς και όλα τα έντυπα που αηοστέλλονται στο ΣΠ και επι¬ 
μελείται της καθημερινής αποδελτοποίησης του τύπου. 

2) Γραφείο Ειδικών Συμβούλων - Ειδικών Συνεργα¬ 
τών. 

Οι Ειδικοί Σύμβουλοι και Ειδικοί Συνεργάτες ασκούν κα¬ 
θήκοντα επιτελικά και δεν έχουν αποφασιστική αρμοδιό¬ 
τητα οποιοσδήποτε μορφής. 

Παρέχουν συμβουλές και διατυπώνουν εξειδικευμένες 
γνώμες, γραπτά ή προφορικά για τους συγκεκριμένους 
τομείς δραστηριοτήτων του Σ.Π., τους οποίους έχουν ορι- 
σθεί να εξυπηρετήσουν. 

Το συμβουλευτικό τους έργο απευθύνεται προς τον 
Πρόεδρο, το Διοικητικό Συμβούλιο και την Εκτελεστική 
Επιτροπή, ανάλογα με τις αρμοδιότητές τους. 

3) Γ ραφείο Προγραμματισμού και θεμάτων Ευρωπαϊκής 
Ένωσης. 

1) Παρακολουθεί και ενη μερώνεται για τα διάφορα χρη¬ 
ματοδοτικά και άλλα προγράμματα της Ευρωπαϊκής Ένω¬ 
σης, καθώς και τα προερχόμενα από εθνικούς πόρους. 

2) Σχεδιάζει τα ετήσια και μεσοπρόθεσμα προγράμματα 
δράσης του Σ.Π. και συντάσσει τον προϋπολογισμό τους. 

3) Σχεδιάζει και εποπτεύει την υλοποίηση κοινωνικών 
παρεμβάσεων (δράσεων). 

4) Δημιουργεί βάσεις δεδομένων για τα αντικείμενα του 
πεδίου αναφοράς του. 

ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - 
ΤΕΧΝΙΚΩΝ ΥΠΗΡΕΣΙΩΝ 

Διευθυντής. 

1) Προΐοταται όλου του Προσωπικού του Σ.Π. 

2) Παρακολουθεί τη Νομοθεσία που ενδιαφέρει το Σ.Π. 
και ενημερώνει τα Τμήματα και Γ ραφεία σχετικά. 

3) Εποπτεύει το Προσωπικά της Διεύθυνσης και παρέ¬ 
χει οδηγίες και κατευθύνσεις. 

4) Παραλαμβάνει και χαρακτηρίζει την αλληλογραφία 
από τον Πρόεδρο και κατανέμει στα Τμήματα μέσω του 
Γραφείου Πρωτοκόλλου. 

5) Τηρεί το εμπιστευτικό πρωτόκολλο και αρχείο. 

6) θεωρεί τα καταρτιζόμενα από τις υπηρεσίες έγ¬ 
γραφα με την μονογραφή του πριν υπογραφούν αυτά από 

τον Πρόεδρο του Σ.Π. 

7) Μελετά και εισηγείται την λήψη μέτρων για την οργά¬ 
νωση και ορθολογική λειτουργία των υπηρεσιών του Σ. Π.. 

Λ. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ. 

Προϊστάμενος. 

1) Προΐσταται των γραφείων του Διοικητικού - Οικονο¬ 
μικού Τμήματος και οργανώνει και συντονίζει αυτά. 

2) Καταρτίζει τον ΟΕΥ και εισηγείται τις τροποποιήσεις 
και προσαρμογές προς τις εκάστοτε ισχύουοες διατά¬ 
ξεις. 

3) Εφαρμόζει τις διατάξεις του Πειθαρχικού Δικαίου και 
ελέχγει μονογραφώντας τις προσλήψεις αποσπάσεις, 
απολύσεις και συνταξιοδοτήσεις του Προσωπικού πριν 
υπογραφούν από τον Πρόεδρο. 

4) Εποπτεύει την κατάρτιση του Προϋπολογισμού Εσό¬ 
δων και Εξόδων του ΣΠ, παρακολουθέι την πορεία εκτέ¬ 
λεσης αυτού και μεριμνά για την εξασφάλιση των εσόδων 
και συγκράτηση των εξόδων. 

5) Μεριμνά για τη δημοσίευση των διαφόρων διακηρύ¬ 
ξεων δημοπρασιών. ^ 

6) Μελετά και εισηγείται τη λήψη μέτρων για τη βελτί¬ 
ωση της λειτουργίας των γραφείων του Τμήματος. 

α) Γραφείο Δ.Σ. και Εκτελεστικής Επιτροπής. 

1) Συντάσσει σε συνεργασία με τον Πρόεδρο και κοινο¬ 
ποιεί την ημερήσια διάταξη των προς συζήτηση θεμάτων 
του Διοικητικού Συμβουλίου και Εκτελεστικής Επιτροπής 
σύμφωνα με τις διατάξεις του Δημοτικού και Κοινοτικού 
Κώδικα. 

2) Τηρεί τα πρακτικά των συνεδριάσεων του Διοικητικού 
Συμβουλίου και της Εκτελεστικής Επιτροπής. 

Καταχωρεί τα πρακτικά και τις λαμβανόμενες αποφά¬ 
σεις σε ειδικό βιβλίο ή εφόσον τα πρακτικά καταρτίζονται 
με τη βοήθεια μαγνητοφωνικής συσκευής τηρεί με κανο¬ 
νική σειρά, αρίθμηση και θεώρηση τα φύλλα χάρτου, στα 
οποία περιέχονται τα απομαγνητοφωνημένα κείμενα, τα 
οποία και βιβλιοδετεί στο τέλος εκάστου έτους. 

3) Υποβάλλει αντίγραφα των λαμβανομένων αποφά¬ 
σεων του Διοικητικού Συμβουλίου και της Εκτελεστικής 
Επιτροπής στην αρμόδια Διοικητική Αρχή. 

4) Τηρεί ευρετήριο των αποφάσεων του Διοικητικού 
Συμβουλίου και της Εκτελεστικής Επιτροπής, καθώς και 
των πράξεων της Διοικητικής Αρχής που αφορούν την 
έγκριση ή τον έλεγχο νομιμότητας των αποφάσεων αυτού. 

5) Κοινοποιεί τις αποφάσεις του Δ.Σ. και της Εκτελ. Επι¬ 
τροπής προς τις αρμόδιες για την εκτέλεση αυτών υπηρε¬ 
σίες του Σ.Π. 

6) Εκδίδει επικυρωμένα αντίγραφα των αποφάσεων του 
Δ.Σ. και της Εκτελεατικής Επιτροπής. 

7) Διεξάγει κάθε υπηρεσιακή υπόθεση που σχετίζεται 
με τη λειτουργία και τα θέματα του Δ.Σ. και της Εκτελ. 
Επιτροπής. 

8) Μεριμνά για τις απαραίτητες γνωστοποιήσεις των 
στοιχείωντων φακέλλων του χρόνου συνεδριάσεων κ.λ.π. 

9) Μεριμνά για την επανεισαγωγή των θεμάτων στο Δ.Σ. 
προς λήψη οριστικής απόφασης πάνω σ' αυτά. 

10) Τηρεί γενικό μητρώο των υποθέσεων που εκκρε- 
μούν ενώπιον των Επιτροπών του Διοικ. Συμβουλίου. 

11) Μεριμνά για να δίνονται σε εύλογο χρονικό διάστημα 
οι απαντήσεις που προκύπτουν από τις σχετικές ενέρ¬ 
γειες. 

β) Γραφείο Πρωτοκόλλου - Διεκπεραίωσης - Αρ¬ 
χείου. 


1) Παραλαμβάνει τα εισερχόμενα έγγραφα βάσει του 
χαρακτηρισμού αυτών από την αρμόδια διέυθυνση τα κα¬ 
ταχωρεί στο πρωτόκολλο και στα οικεία ευρετήρια τα συ¬ 
σχετίζει τα καταχωρεί στο βιβλίο διανομής και τα παραδί- 
δει προς τις αρμόδιες διευθύνσεις, τμήματα γραφεία και 
υπηρεσίες. 

2) Επιμελείται τη διεκπεραίωση των εξερχομένων εγ¬ 
γράφων, τα οποία καταχωρεί στο πρωτόκολλο και στα οι¬ 
κεία ευρετήρια και επιστρέφει τα σχέδια αυτών στις αρμό¬ 
διες διευθύνσεις, τμήματα, γραφεία και υπηρεσίες. 

3) Μεριμνά κατόπιν εντολής της προισταμένης Διεύ¬ 
θυνσης για την έκδοση διαφόρων αντιγράφων ή πολυγρά- 
φηση εγγράφων. 

4) Οργανώνει τους χώρους που προορίζονται για την το¬ 
ποθέτηση των παραδιδομένων από τις υπηρεσίες αρ¬ 
χείων. 

5) Μελετά για τη διευθέτηση του αρχειακού υλικού και 
την κατά καιρούς εκκαθάριση του αρχείου, τηρώντας τις 
σχετικές προς το θέμα αυτό διατάξεις. 

6) Εισηγείται την προμήθεια βιβλίων και εντύπων και 
επιμελείται της παραλαβής αυτών. 

7) Παραλαμβάνει την Εφημερίδα της Κυβερνήσεως και 
τηρεί βιβλιοδετημένες σειρές αυτής. 

8) Οι κλητήρες ασχολούνται με την παραλαβή και απο¬ 
στολή της αλληλογραφίας, την επίδοση προσκλήσεων για 
συνεδριάσεις Διοικ. Συμβουλίου και Εκτελεστικής Επιτρο¬ 
πής και εκτελούν κάθε εργασία που ανατίθεται σ’ αυτούς 
από τον Πρόεδρο, τον Διευθυντή και τους Προϊσταμένους 
Τμημάτων. 

γ) Γ ραφείο Προσωπικού 

1) Επιμελείται τη διενέργεια διαγωνισμών και την εφαρ¬ 
μογή κάθε άλλης νόμιμης διαδικασίας για τις προσλήψεις 
προσωπικού του ΣΠ. 

2) Διεξαγάγει όλες τις υπηρεσιακές υποθέσεις που 
αφορούν στα θέματα του τακτικού και του με σχέση εργα¬ 
σίας ιδιωτικού δικαίου προσωπικού του Σ.Π., ήτοι: τους 
διορισμούς, τις μεταβολές της υπηρεσιακής κατάστασης 
του προσωπικού {προαγωγές, εντάξεις, επανεντάξεις, με¬ 
τατάξεις, μετακινήσεις, αποσπάσεις, μεταθέσεις κλπ.), 
στην αναγνώριση των προϋποθέσεων για οικονομικές πα¬ 
ροχές, στη χορήγηση αδειών, στην τακτοποίηση ασφαλι¬ 
στικών ζητημάτων, στη λύση της υπαλληλικής ή εργασια¬ 
κής σχέσης κ.λ.π., κοινοποιώντας τις εκδιδόμενες διοικη¬ 
τικές πράξεις προς τα αρμόδια όργανα και υπηρεσίες. 

3) Τηρεί ενημερωμένους ατομικούς φακέλλους για όλο 
το προσωπικό του ΣΠ. 

4) Ανακοινώνει στο προσωπικό τις εγκύκλιες διαταγές 
του Προέδρου και το καθιερούμενο εκάστοτε ωράριο ερ¬ 
γασίας. 

δ) Γραφείο Λογιστηρίου - Προμηθειών 

1) Καταρτίζει σε συνεργασία με τις αρμόδιες υπηρεσίες 
του ΣΠ τον προϋπολογισμό εσόδων και εξόδων και τις 
σχετικές εκθέσεις που τον συνοδεύουν. 

2) Παρακολουθεί γενικά την πορεία εκτελέσεως του 
προϋπολογισμού εσόδων και εξόδων και εισηγείται τις 
αναμορφώσεις αυτού με την εγγραφή νέων εσόδων και 
αναπληρωματικών ή έκτακτων πιστώσεων. 

3) Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

4) Τηρεί ειδικό αρχείο προϋπολογισμού με όλες τις συ¬ 
ναφείς αποφάσεις, εγκρίσεις κλπ. 

5) Επιμελείται της έγκρισης, εκκαθάρισης και εντολής 

πληρωμής κάθε δαπάνης προς εξασφάλιση της νομιμότη¬ 
τας. 

6) Ενεργεί αναγνώριση των πιστώσεων με προσυπο- 
γραφή των συντασοομένων στους οικείους λογαριασμούς 
πράξεων εκκαθαρίσεων και με βάση αυτά εκδίδει στο 
όνομα των δικαιούχων μέσο στα όρια των πιστώσεων του 
προϋπολογισμού τα οικεία χρηματικά εντάλματα, καταχω¬ 
ρεί αυτά στα οικεία βιβλία και τα αποστέλλει στον ταμία 
του ΣΠ υπογεγραμμένα από τον Προϊστάμενο του Τμήμα¬ 
τος και τον Πρόεδρο. 

7) Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα της εκτελέσεως του προϋ¬ 
πολογισμού και ληψοδοσίας εν γένειτου Ταμείου τουΣΠ. 

8) Εκτελεί κάθε εργασία αναλήψεως σε βάρος των πι¬ 
στώσεων του προϋπολογισμού κατά τα οριζόμενα από τις 
ισχύουσες εκάστοτε διατάξεις περί οικονομικής διοική- 
σεως και λογιστικού των Δήμων και Κοινοτήτων. 

9) Ασκεί την διαχείριση των πιστώσεων του προϋπολογι¬ 
σμού που προορίζονται για τις κάθε φϋσεως προμήθειες 
του ΣΠ. 

10) Συντάσσει τους όρους συγγραφής υποχρεώσεων 
κάθε προμήθειας με τακτικό ή πρόχειρο διαγωνισμό. 

11) Διενεργεί τους τακτικούς και πρόχειρους διαγωνι¬ 
σμούς προμηθειών και μεριμνά για την προμήθεια απευ¬ 
θείας και χωρίς διαγωνισμό κάθε είδους υλικών. 

12) Παρακολουθεί την κανονική εκτέλεση κάθε προμή¬ 
θειας. 

13) Συντάσσει τα πρωτόκολλα και λοιπά γενικά δικαιο- 
λογητικά παραλαβής των διαφόρων υλικών και τα διαβιβά¬ 
ζει στο Γραφείο Λογιστηρίου για την έκδοση των ενταλμά¬ 
των πληρωμής. 

14) Παρακολουθεί τις τιμές των διαφόρων ειδών και υλι¬ 
κών και τηρεί πίανκες αυτών για ενημέρωση των επιτρο¬ 
πών προμηθειών. 

15) Εισηγείται την καταστροφή ή εκποίηση αχρήστων 
υλικών και διαγραφή υλικών που καταστρέφονται ή χάνο¬ 
νται λόγω ανωτέρας βίας κ.λ.π. 

ε) Γραφείο Ταμείου (Ειδική Ταμιακή Υπηρεσία) 

1) Ο Ταμίας με προσωπική του ευθύνη διεξάγει μαζί με 
τα ειδικά οριζόμενα διαχειριστικά εισπρακτικά όργανα, την 
Ταμειακή υπηρεσία του ΣΠ, όπως ορίζουν οι διατάξεις του 
Δημοτικού και Κοινοτικού Κώδικα και οι διατάξεις περί οι¬ 
κονομικής Διοικήσεως και Λογιστικού των Δήμων και ειδι¬ 
κότερα. 

2) Κατευθύνει και ελέγχει τα υπαγόμενα σ’ αυτόν όρ¬ 
γανα. Είναι υπεύθυνος για την περιουσία σε μετρητά, χρε- 
ώγραφα και κινητές αξίες του ΣΠ, καθώς και για τη φύλαξη 
και διατήρηση των διαφόρων παρακαταθηκών και εγγυή¬ 
σεων εν γένει. 

3) Εποπτεύει την τήρηση των προβλεπομένων από τις 
οικείες διατάξεις λογιστικών και ταμειακών βιβλίων, παρα¬ 
κολουθεί την όλη κίνηση των εσόδων και εξόδων, ευθυνό- 
μενος για κάθε παρατυπία ή παράλειψη και ρυθμίζει τα 
της χρηματικής διαχειρίσεως των διαχειριστικών και ει¬ 
σπρακτικών οργάνων. 

4) Εξοφλεί τα διαβιβαζόμενα στο Ταμείο εντάλματα 
πληρωμών. 

5) Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει το 
αποδεικτικό παραλαβής εισπρακτέων εσόδων. 

6) Επιμελείται της κοινοποίησης των ατομικών ή γενι¬ 
κών ή ειδικών προσκλήσεων προς τους οφειλέτες του ΣΠ. 


7) Ενεργεί πριν από κάθε χρηματική κατάθεση εκ μέ¬ 
ρους των επιμελητών εισπράξεων έλεγχο των διπλοτύπων 
εισπράξεων, παραλαμβάνει τις εισπράξεις και εκδίδει 
γραμμάτιο τακτοποιητέων εισπράξεων. 

8) Εκδίδει τα γραμμάτια εισπράξεως των διαφόρων εσό¬ 
δων του ΣΠ. 

9) Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στο καθένα από τα οικεία αποσπά¬ 
σματα των καταλόγων 

10) Μεριμνά για την απόδοση των υπέρ τρίτων κρατή¬ 
σεων για την αγορά των ενσήμων του ΙΚΑ των εργαζομέ¬ 
νων και τηρεί όλα τα απαραίτητα για το σκοπό αυτό βιβλία. 

11) Τηρεί τα προβλεπόμενα από το νόμο λογιστικά βι¬ 
βλία εσόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως εσόδων, συντάσσει τους 
στατιστικούς πίνακες που υποβάλλονται στο Υπουργείο, 
Νομαρχία κλπ., συγκεντρώνει τα στοιχεία που απαιτούνται 
για τον ετήσιο απολογισμό εσόδων του Ταμείου και καταρ¬ 
τίζει τον απολογισμό αυτών. 

12) Ενεργεί τον έλεγχο των εκδοθέντων και διαβιβα- 
σθέντων στο Ταμείο ενταλμάτων και βάσει αυτών, προβαί¬ 
νει στην πληρωμή των δικαιούχων σύμφωνα με τις οικείες 
διατάξεις περί λογιστικού των Δήμων και Κοινοτήτων. 

Β) ΤΜΗΜΑ ΤΕΧΝΙΚΟ 

Προϊστάμενος 

1) Διευθύνει τις τεχνικές υπηρεσίες του ΣΠ στο σύνολό 
τους, δίνοντας προς αυτές τις απαιτούμενες κατευθύν¬ 
σεις και εντολές των οποίων και ελέγχει την εφαρμογή. 

2) Μεριμνά για τη σύνταξη των προγραμμάτων των έρ¬ 
γων και των προμηθειών της Τεχνικής Υπηρεσίας. 

3) Προβαίνει στον έλεγχο και τη θεώρηση των συντασ- 
σομένων μελετών έργων και προμηθειών. 

4> Εισηγείται ενέργειες που αηοσκοπούν στην βελτί¬ 
ωση της εν γένει τεχνικής υποδομής της περιοχής. 

5) Παρέχει τις τεχνικές του συμβουλές στον Πρόε¬ 
δρο. 

6) Μεριμνά για τη σύμφωνη με τις κείμενες διατάξεις 
διενέργεια των διαγωνισμών εκτελέσεως έργων, καθώς 
και για την παραλαβή αυτών. 

7) Μεριμνά για την παροχή στοιχείων προς το Τμήμα Οι¬ 
κονομικών Υπηρεσιών για την πρόβλεψη πιστώσεων, ανα¬ 
μόρφωση πιστώσεων που αφορούν την εκτέλεση έργων 
και προμηθειών για τη λειτουργία των Τεχν. Υπηρεσιών. 

8) Οργανώνει την Υπηρεσία και εισηγείται στον Πρόε¬ 
δρο την τοποθέτηση των υπαλλήλων στα ανάλογα Γ ρα¬ 
φεία του Τμήματος. 

9) Αναθέτει στους υπαλλήλους του Τμήματος ανεξαρ¬ 
τήτως γραφείου στο οποίο υπάγονται διάφορες υπηρεσια¬ 
κές εργασίες με βάση τις εκάστοτε ανάγκες. 

α) Γ ραφείο Μελετών 

1) Εκπονεί μίίλέτες τεχνικών έργων και εκτελεί τοπο- 
γραφικές εργασίες. 

2) Κατασκευάζει και επιβλέπει τα τεχνικά έργα. 

3) Ερευνά και μελετά για τη διάγνωση των αναγκών ανά¬ 
πτυξης των ΟΤΑ μελών του Σ.Π. 

β) Γραφείο Κατασκευής και Συντήρησης Έργων 

1) Προβαίνει στην κατασκευή κτιρίων, πλατειών, παιδι¬ 
κών χαρών, αθλητικών χώρων και εν γένει διαμόρφωσης 
κοινοχρήστων χώρων, των έργων οδοποιίας. 

2) Επιβλέπει και διεκπεραιώνει κάθε διαδικασία που 

αφορά την εκτέλεση έργων ή προμηθειών, όπως η οργά¬ 
νωση συνεργείου, η εγκατάσταση του εργολάβου, ο έλεγ¬ 
χος της σωστής εφαρμογής των όρων της σύμβασης για 
την ποιοτικά καλή και σύμφωνα με τη μελέτη εκτέλεση 
των έργων ή παρακολούθηση της κανονικής προόδου των 
εργασιών, η παράδοση υλικών, ο έλεγχος των επιμετρή¬ 
σεων, σύνταξη των λογαριασμών πληρωμής, η έγκαιρη σύ¬ 
νταξη και εισήγηση για έγκριση συγκριτικών πινάκων, η 
εφαμοργή του Νόμου περί αναπροσαρμογής τιμών και των 
σχετικών με το Νόμο τούτο εγκυκλίων και οδηγιών, η επί¬ 
λυση διαφορών με τους εργολάβους ή προμηθευτές, η 
σύνταξη απολογισμού έργων με αυτεπιστασία κατά τις 
κείμενες διατάξεις περί εκτελέσεως των έργων. 

3) Τηρεί τους φακέλλους έργων με όλα τα στοιχεία σύμ¬ 
φωνα με τις διατάξεις του Νόμου περί εκτέλεσης δημοτι¬ 
κών και κοινοτικών έργων, και αρχειοθετεί τούτους με σύ¬ 
στημα εύκολης ανεύρεσης, παρακολούθησης, ενημέρω¬ 
σης και συμπλήρωσης. 

4) Επιβλέπει τη σωστή εφαρμογή των μελετών των έρ¬ 
γων και δίνει τις απαραίτητες οδηγίες προς τους κατα¬ 
σκευαστές. 

5) Παρακολουθεί τις πιστώσεις που διατίθενται για την 
εκτέλεση των ανωτέρω έργων. 

6) Ενημερώνει το αρχείο των σχεδίων για τις ενδεχόμε¬ 
νες τροποποιήσεις κατά την κατασκευή. 

7) Παραδίδει μετά το πέρας της κατασκευής των κτι¬ 
ρίων στο αρμόδιο γραφείο πλήρη φάκελλο με επιμετρικά 
στοιχεία για τη διενέργεια παραλαβής των έργων. 

γ) Γραφείο Περιβάλλοντος 

1) ΑξιοποιεΙ και εκμεταλλεύεται πλουτοπαραγωγικούς - 
φυσικούς πόρους. 

2) Παρακολουθεί την εφαρμογή χωροταξικών έργων και 
λειτουργιών. 

3) Εφαρμόξει προγράμματα αξιοποίησης των ήπιων 
μορφών ενέργειας και υλοποιεί προγράμματα προστασίας 
περιβάλλοντος σε θέματα διακοινοτικής ή διαδημοτικής 
σημασίας. 

4) Αναλαμβάνει κάθε άλλη σχετική δραστηριότητα που 
ήθελε ανατεθεί από τους Ο.Τ.Α. μέλη του Σ.Π. 

δ) Γ ραφείο κίνησης και Συντήρησης Οχημάτων 

1) Προγραμματίζει τα δρομολόγια των αυτοκινήτων και 
λοιπών μηχανικών μέσων, δίνει τις απαιτούμενες κατευ¬ 
θύνσεις και ελέγχει την εφαρμογή τους. 

2) Εισηγείται τις επισκευές αυτοκινήτων και λοιπών μη¬ 
χανημάτων. 

3) Μεριμνά για την προμήθεια και διαχείριση καυσίμων 
και λιπαντικών των αυτοκινήτων και λοιπών μηχανημά¬ 
των. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 19 Μαρτίου 1996 

Ο Περιφερειακός Διευθθυντής 
ΑΠΟΣΤΟΛΟΣ ΚΑΡΥΔΑΣ 


Αριθ. ΕΣ/5753 (2) 

Σύσταση δημοτικού νομικού προσώπου με την επωνυμία 

«Α' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ» στο δήμο 

Τριανδρίας του Ν. Θεσσαλονίκης. 

Ο ΠΕΡΙΦ/ΚΟΣ Δ/ΝΤΗΣ Ν. ΘΕΣ/ΝΙΚΗΣ 
Έχοντας υπόψη: 

1. Τις διατάξεις του άρθρου 42 παρ. 3 του Ν. 2218/ 
1994 (ΦΕΚ 90/Α/1994). 

2. Τις διατάξεις του άρθρου 203 του Π. Δ/τος410/1995 
(Δ.Κ.Κ.). 

3. Την αριθμ, Π2β/3935/19.10.1995 απόφαση του 
Υπουργού Υγείας Πρόνοιας και Κοινωνικβών Ασφαλίσεων 
(ΦΕΚ 935/β/1995). 

4. Τις αριθμ. 195/1995 και 13/1996 αποφάσεις του δη¬ 
μοτικού συμβουλίου Τριανδρίας, αποφασίζουμε: 

1. Συστήνεται δημοτικό νομικό πρόσωπο με την επωνυ¬ 
μία «Α' Δημοτικός Παιδικός Σταθμός» στο δήμο Τριαν¬ 
δρίας του Νομού μας. 

2. Σκοπός του νομικού προσώπου είναι η φύλαξη και δια¬ 
παιδαγώγηση των παιδιών με εργαζόμενους γονείς, σύμ¬ 
φωνα με τους όρους και τις προϋποθέσεις που θα καθορί¬ 
σει ο κανονισμός λειτουργίας. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας, Πρό¬ 
νοιας, και Κοινωνικών Ασφαλίσεων. 

β) Έκτακτες επιχορηγήσεις του δήμου ή άλλων φορέων 
του δημοσίου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την είσπραξη φυλάκτρων. 

ε) Πρόσοδοι από την περιουσία του. 

στ) Κάθε άλλη νόμιμη πρόσοδος. 

4. Το νομικό πρόσωπο διοικείται από πενταμελές διοι¬ 
κητικό συμβούλιο αποτελούμενο από: 

α) Το δήμαρχο ή τον οριζόμενο απ’ αυτόν μέλος του 
διοικητικού συμβουλίου, ως πρόεδρο. 

β) Δύο δημοτικούς συμβούλους που ορίζονται από το 
δημοτικό συμβούλιο. 

γ) Δύο δημότες γονείς που ορίζονται από το δημοτικό 
συμβούλιο. 

5. Η θητεία των μελών του διοικητικού συμβουλίου είναι 
διετής. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυτός 
απουσιάζει ή κωλύεται από τον αντιπρόεδρο, 

7. Με την απόφαση αυτή δεν προκαλείται δαπάνη σε 
βάρος του προϋπολογισμού του δήμου Τριανδρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσ/νίκη, 19 Μαρτίου 1996 

Ο Περιφερειακός Διευθυντής 
ΧΡΗΣΤΟΣ ΓΚΟΣΛΙΟΠΟΥΛΟΣ 




Αριθ. 7213 

Σύσταση αμιγούς Κοινοτικής Επιχείρησης στην κοινότητα 
Πύργου Ν. Ιωαννίνων με την επωνυμία «ΚΟΙΝΟΤΙΚΗ - 
ΑΝΑΠΤΥΞΙΑΚΗ ΚΑΙ ΚΑΤΑΣΚΕΥΑΣΤΙΚΗ ΕΠΙΧΕΙΡΗΣΗ 
ΠΥΡΓΟΥ ΚΟΝΙΤΣΑΣ», 

Ο ΠΕΡΙΦ/ΚΟΣ Δ/ΝΤΗΣ Ν. ΙΩΑΝΝΙΝΩΝ 


Έχοντας υπόψη: 

1. Τις διατάξεις των άρθρων 277 και 287 του Π. Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 


ΦΕΚ τεύχος Β’. 

3. Την απόφαση του Κοινοτικού Συμβουλίου Κοινότη¬ 
τας Πύργου του Νομού Ιωαννίνων αριθμ. 9/1996 και 

4. Τα στοιχείο του οικείου φακέλου, αποφασίζουμε. 

1) Συνιστάται στην Κοινότητα Πύργου του Νομού Ιωαν¬ 
νίνων επιχείρηση με την επωνυμία «ΚΟΙΝΟΤΙΚΗ - ΑΝΑ¬ 
ΠΤΥΞΙΑΚΗ ΚΑΙ ΚΑΤΑΣΚΕΥΑΣΤΙΚΗ ΕΠΙΧΕΙΡΗΣΗ ΠΥΡ¬ 
ΓΟΥ ΚΟΝΙΤΣΑΣ (Κ.Α.Κ.Ε.Π,Κ.)», ως ίδιο Νομικό Πρό¬ 
σωπο Ιδιωτικού Δικαίου το οποίο διέπεται από τις διατά¬ 
ξεις των άρθρων 277 έως 284, 287, 291 κοι304 του Π. Δ/ 
τος 410/95, (Δημοτικός^ και Κοινοτικός Κώδικας). 

2) Σκοπός της Επιχείρησης είναι: 

1) Η αποκομιδή και εμπορία πέτρας και πλάκας από τις 
θέσεις ΜΟΝΑΣΤΗΡΙ και ΠΛΑΚΑ, εντός των διοικητικών 


ορίων του Πύργου, 

2) Η ανάγκη και εκτέλεση παντός έργου που θα της 
ανατίθεται. 

3) Η συμβολή στη διοργάνωση πολιτιστικών δραστηριο¬ 
τήτων, 

3) Η Επιχείρηση διοικείται από πενταμελές (5) Διοικη¬ 
τικό Συμβούλιο, που τα μέλη του ορίζονται μαζί με ανα¬ 
πληρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι της Κοινότητας Πύργου ένας είναι 
εκπρόσωπος της Προοδευτικής Ένωσης Πύργου και ένας 
(1) μέλος είναι δημότης ή κάτοικος της Κοινότητας Πύρ¬ 
γου, που έχει πείρα ή γνώσεις σχετικές με το αντικείμενο 
της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η Επιχείρηση απασχολεί περισσότε¬ 
ρους από είκοσι εργαζόμενους. 

4) Η διάρκεια της Επιχείρησης είναι είκοσι (20) χρόιπα 
από τη δημοσίευση της απόφασης αυτής στην Εφημερίδα 
της Κυβέρνησης. 

5) Έδρα της Επιχείρησης είναι η Κοινότητα Πύργου του 


Νομού Ιωαννίνων. 

6) Το κεφάλαιο που διαθέτει η Κοινότητα Πύργου στην 
Επιχείρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9 του Ν. 2190/20 ως εξής. 

Β. Μετρητά ποσό 1.000.000 δραχμών. 

7) Πόροι της Επιχείρησης είναι: Τα έσοδα απο την απο¬ 
κομιδή πέτρας και πλάκας, τα έαοδα από την εκτέλεση 
έργων και γενικά την άσκηση της δραστηριότητάς της, οι 
πρόσοδοι από την περιουσία της, δάνεια, κληρονομιές,ει¬ 
σφορές, δωρεές και λοιπές επιχορηγήσεις. 

8) Η Επιχείρηση διαλύεται: 

(α) Με απόφαση του κοινοτικού Συμβουλίου, με την 
απόλυτη πλειοψηφία των μελών του και απόφαση του Πε¬ 


ριφερειακού Διευθυντή. 

(β) Όταν λήξει χωρίς να παραταθεΐ η διάρκεια της Επι¬ 


χείρησης και 

(ν) Σε περίπτοκιη πτώχευσης της Επιχείρησης. 

Την διάλυση της Επιχείρησης ακολουθεί η εκκαθά- 

ριοη. 

Εκτός από την περίπτωση της πτώχευσης, η εκκαθά¬ 
ριση γίνεται από εκκσθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποείται η πε¬ 
ριουσία και πληρώνονται τα χρέη της Επιχείρησης. 


Το υπόλοιπο περιέρχεται, 

9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείριση 
και εποπτεία της Επιχείρησης, διέπονται από τις σχετικές 
με τις Δημοτικές και Κοινοτικές Επιχειρήσεις διατάξεις 
του Π. Δ/τος 410/95 και την με αριθμό 25027/9.4.1984 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β’. 

10) Κάλυψη δαπάνης: ( Αρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας Πύρ¬ 
γου ποσού δραχ. 1.000.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
ΚιιΛίίονήηεωο από τπν κοινοποίησή της. 


Ιωάννινα, 21 Μαρτίου 1996 


Ο Περιφερειακός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 


-♦- 

Αριθ. 1968 

Κατάργηση Νομικού Προσώπου με την επωνυμία «ΚΟΙ¬ 
ΝΟΤΙΚΗ ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ ΝΗΣΙΟΥ» και σύσταση ίδιου Ν.Π.Δ.Δ. με την 

επωνυμία «Κοινοτική Σχολική Επιτροπή Νηπιαγωγείου 

Νησιού» Ν. Πέλλας. 

Ο ΠΕΡΙΦ/ΚΟΣ Δ/ΝΤΗΣ Ν. ΠΕΛ/ιΑΣ 
Έχοντας υπόψη: 

1. Την αριθμ. 14212/89 απόφαση Νομάρχη «περί συ- 
στάσεως Σχολικής Επιτροπής με την επωνυμία Κοινοτικής 
Σχολική Επιτροπή Δημοτικού Σχολείου Νησιού». 

2. Τιςπαρ. 8-15 του άρθρ. 5του Ν. 1894/1990 «Γιατην 
Ακαδημία Αθηνών και άΜες εκπαιδευτικές διατάξεις, (Α/ 
100 )». 

3. Το άρθρ. 203 του Π.Α. 410/95 (Δ Κ.Κ.). 

4) Την αριθμ. 6/196 απόφαση του Κοινοτικού Συμβου¬ 
λίου Νησιού που αφορά το αντικείμενο του θέματος. 

5. Τις διατάξεις του άρθρ. 27 του Ν. 2081 /1992, ανα¬ 
φορικά με τον έλεγχο που προκαλούν οι κανονοστικές 
διοικητικές πράξεις, αποφασίζουμε: 

1. Καταργούμε την αριθμ. 14212/89 απόφαση Νο¬ 
μάρχη με την οποία είχε συσταθεί ίδιο νομικό πρόσωπο 
στην Κοινότητα με την επωνυμία «Κοινοτική Σχολική Επι¬ 
τροπή Δημοτικού Σχολείου Νησιού» για του λόγους που 
προαναφέρονται στην απόφασή μας αυτή. 

2. Συνιστούμε Νομικό Πρόσωπο με την επωνυμία «Κοι¬ 
νοτική Σχολική Επιτροπή Νηπιαγωγείου Νησιού». 

3. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 

λειτουργικές δαπάνες καθαριότητας, θέρμανσης, φωτι¬ 
σμού. ύδρευσης, τηλεφώνου, αποχέτευσης, αναλωσίμων 
υλικών, κ.λ.π. 

β) Η εκτέλεση μικρών έργων για επισκευή και συντή¬ 
ρηση του διδακτηρίου. 

γ) Η αποκατάσταση φθορών και ζημιών επίπλων, εξο¬ 
πλισμού γενικά των διδακτικών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για τη βιβλιοθήκη και γενικά με όλα τα μέσα που είναι 
απαραίτητα για την λειτουργία της και γενικότερα η λήψη 
των μέτρων που κρίνονται αναγκαία για τη στήριξη της 
διοικητικής λειτ υργίας και σχολικής μονάδας. 

4. Το Νομικό Πρόσωπο διοικείται από δμελές Διοικητική 
Συμβούλιο αποτελούμενο από: 

α) Δύο Κοινοτικούς Συμβούλους, που ορίζονται με από¬ 
φαση του Κ.Σ.. εκ των οποίων ο ένας θα είναι Πρόεδρος 
του Νομικού Προσώπου. 

β) Τον εκάστοτε Διευθυντή του Νηπιαγωγείου. 

γ) Δύο εκπροσώπους του συλλόγου γονέων και κηδεμό¬ 
νων του Νηπιαγωγείου που ορίζονται από τον αντίστοιχο 
σύλλογο. 

Τα ανωτέρω μέλη αναπληρώνοται από τους νόμιμους 
αναπληρωτές τους. 

Η θητεία του πρώτου Διοικητικού Συμβουλίου αρχίζει 
1.1.1995 και λήγει με την λήξη της παρούσας Κοινοτικής 
περιόδου. 

Η θητεία των μελών του Διοικητικού Συμβουλίου ακο¬ 
λουθεί την Κοινοτική περίοδο. 

5. Το Διοικητικό Συμβούλιο εκλέγει Αντιπρόεδρο και 
Γ ραμματέα. 

6. Πόροι του Νομικού Συμβουλίου είναι; 

α) Η ετήσια επιχορήγηση της Κοινότητας Νησιού. 

β) Η ετήσια επιχορήγηση του Κράτους. 

V) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

7. Από τις διατάξεις της πράξης αυτής προκαλεΐται δα¬ 
πάνη σε βάρος του Κ.Α. 212.1 του προϋπολογισμού της 
Κοινότητας όπου υπάρχει σχετική εγγεγραμμένη πίστωση 
ύψους για το έτος 1996 (50.000) δραχμών και για τα επό¬ 
μενα δύο χρόνια ύψους (100.000) δραχμών αντίστοιχα. 

8. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο, 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Έδεσσα, 15 Μαρτίου 1996 

Ο Περιφερειακός Διευθυντής 
ΣΠΥΡΟΣ ΑΥΓΗΤΙΔΗΣ 


Αριθ. 16 (5) 

Τροποποίηση του εσωτερικού οργανισμού οργάνωσης και 
λειτουργίας της Νομαρχιακής Αυτοδιοίκησης Τρικά¬ 
λων. 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΤΡΙΚΑΛΩΝ 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 30 του Ν. 2218/94, όπως 
αυτές τροποποιήθηκαν με τις διατάξεις του άρθρου 6 του 
Ν. 2240 και του άρθρου 13 του Ν. 2307/94. 

2. Την με αριθμό 27/31.3.1995 απόφασή του (ΦΕΚ 
358/τ.Β/4,5.1995 με την οποία ψηφίστηκε ο εσωτερικός 
οργανισμός οργάνωσης και λειτουργίας της Νομαρχιακής 
Αυτοδιοίκησης Τρικάλων. 

3. Το αριθμ. 318/25.1.1996 έγγραφο του Υπουργείου 
Δημοσίας Τάξεως για επνασύσταση της Αγροφυλακής και 
Αγρονομείων. 

4. Το από 3.1.1996 έγγραφο της Ένωσης Νομαρχιακών 
Αυτοδιοικήσεων Ελλάδος για τροποποίηση του Οργανι¬ 
σμού των Νομαρχιακών Αυτοδιοικήσεων έτσι ώστε να 
προβλεφθούν η Διοίκήση Αγροφυλακής και τα Αγρονο- 
μεία ως αυτοτελείς οργανικές μονάδες. 

5. Το γεγονός ότι με την ένταξη του Τμήματος Αθλητι¬ 
κών θεμάτων (πρώην Γραφείου Φυσικής Αγωγής) στη 
Διεύθυνση Πολιτισμού Αθλητισμού και Νεότητας προέκυ- 
ψαν στην πράξη ορισμένα λειτουργικά προβλήματα στη 
σύνταξη και εφαρμογή του προϋπολογισμού του τμήματος 
αυτού, διότι κύρια το τμήμα αυτό επιχορηγείται από το 
Υπουργείο Εθν. Παιδείας και θρησκευμάτων και πρέπει οι 
κωδικοί που θα αναγραφούν στον Προϋπολογισμό πρέπει 
να είναι κωδικοί του ανωτέρω Υπουργείου, αποφασίζει: 

1. Τροποποιεί τον Εσωτερικό Οργανισμό Οργάνωσης 
και Λειτουργίας της Νομαρχιακής Αυτοδιοίκησης Τρικά¬ 
λων (απόφαση Ν.Σ. 27/31.3.1995, ΦΕΚ 358/Β/4.5.95), 
ως ακολούθως: 

Α. Στο άρθρο 1 παρ. Δ. προστίθεται νέα Υπηρεσία με τί¬ 
τλο «ΑΓΡΟΦΥΛΑΚΗ». 

Στο άρθρο 3 διαγράφεται η παρ. 8 όπου περιγράφονται 
οι αρμοδιότητες του τμήματος Αγροτικής Ασφάλειας. 

Στο κεφάλαιο Δ. προστίθεται άρθρο με αρίθμηση 16α 
ως εξής, άρθρο 16α. 

ΑΓΡΟΦΥΛΑΚΗ: 

Η Υπηρεσία της Αγροφυλακής λειτουργεί σύμφωνα με 
το Ν.Δ. 3030/54 «Περί Αγροφυλακής και τις συναφείς 
προς αυτό διατάξεις, όπως τροποποιήθηκαν και συμπλη¬ 
ρώθηκαν μεταγενέστερα». 

Η Αγροφυλακή στο νομό αποτελεΐται από: 

1, Διοίκηση Αγροφυλακής που λειτουργεί σε επίπεδο 
Δ/νσης και 

2. Τα Αγρονομεΐα που λειτουργούν σε επίπεδο τμήμα¬ 
τος και είναι τα παρακάτω (Π,Δ, 451/74, 

α. Αγρονόμε ίο Τρικάλων 
β. Αγρονομείο Καλαμπάκας 
γ. Αγρονομείο Πύλης 
δ. Αγρονομείο Φαρκαδόνας. 

Η περιφέρεια, η επωνυμία, η έδρα και το προσωπικό των 
παραπάνω υπηρεσιών ρυθμίζονται από τις κείμενες περί 
Αγροφυλακής διατάξεις. 

Στο άρθρο 32 διαγράφεται από την Διεύθυνση Αγροτι¬ 
κής Ανάπτυξης η παράγραφος «Στο Τμήμα Αγροτικής 
Ασφάλειας προΐσταται υπάλληλος του κλάδου ΠΕ Διοικ. - 

Οικονομικού» και προστίθεται νέα ανεξάρτητη παράγρα¬ 
φος ως εξής: 

Στη Διοίκηση Αγροφυλακής προΐσταται υπάλληλος του 
κλάδου ΠΕ Διοικ. - Οικονομικού. Σε κάθε ένα από τα νέα 
Αγρονομεία της Διοίκησης προΐσταται υπάλληλος του 
κλάδου ΠΕ Διοικητ. - Οικονομικού ή Τε Διοικ. Λογιστικού ή 
ΔΕ Διοικ. Λογιστικού. 

Β. Στο άρθρο 15 διαγράφεται παρ. 2 που αφορά το 
Τμήμα Αθλητικών θεμάτων. 

Στο άρθρο 14 που αφορά τη Δ/νση Δευτεροβάθμιας 
Εκπ/σης προστίθεται νέα παράγραφος που περιλαμβάνει 
το Γραφείο Φυσικής Αγωγής ως εξής: 

Γραφείο Φυσικής Αγωγής: 

Στις αρμοδιότητες του Γραφείου ανήκουν. 

Η προαγωγή και ανάπτυξη του αθλητικού και η ίδρυση 
αθλητικών κέντρων. 

Η υποβολή αίτησης για έκτωση μελών των διοικήσεων, η 
άσκηση εποπτειας κοι ελέγχου πρωτοβάθμιων σωμα¬ 
τείων, η δυνατότητα αναβολής οποιοσδήποτε αγώνα για 
λόγους δημόσιας τάξης, η έγκριση συμμετοχής σε αγώνες 
στο εξωτερικό και η έγκριση για διοργάνωση διεθνών αγώ¬ 
νων στο εσωτερικό. {Εξαιρούνται για όλα αυτό τα θέματα 
σωματεία που μετέχουν σε πρωταθλήματα εθνικής κατη¬ 
γορίας). 

Η αύξηση των προσκλήσεων σε κάθε φύσεως τοπικού 
πρωταθλήματος και κυπέλλου Ελλάδος που διοργανώνο- 
νται από τις οικείες τοπικές οργανώσεις. 

Η παροχή αδείας λειτουργίας ιδιωτικών σχολών γυμνα¬ 
στικής και η εποπτεία τους η άδεια λειτουργίας των πάσης 
φύσεως αγωνιστικών χωρών, η απόφαση για την καταλλη¬ 
λότητα χώρου προς ίδρυση Γυμναστηρίων. 

Ο διορισμός και η αντικατάσταση μελών Επιτροπών 
' Διοίκησης των Εθνικών γυμναστηρίων, η έγκριση για 
ανταλλαγή ακινήτων, η έγκριση δαπανών του Γυμναστη¬ 
ρίου (πλην εκείνων που αφορούν τεχνικά έργα και κύριος 
του έργου είναι η Γενική Γραμματεία Αθλητισμού) και ο 
καθορισμός αποζημίωσης μελών Διοίκησης Γυμναστη¬ 
ρίων (με την επιφύλαξη του άρθρου 4 παρ. 6 του Ν. 2240/ 
1994). 

Η έγκριση πράξης που διαπιστώνει με την περιέλευση 
στη Γενική Γραμματεία Αθλητισμού χώρων οι οποίοι ανή¬ 
κουν σε διαλυόμενα αθλητικά σωματεία. 

Η απόσπαση Καθηγητών Φυσικής Αγωγής στα Γυμνα¬ 
στήρια. 

Στο άρθρο 32 από τη Δ/νση Πολιτισμού Αθλητισμού και 
Νεότητας διαγράφεται η παράγραφος «Στο τμήμα αθλητι¬ 
κών θεμάτων προΐσταται υπάλληλος του κλάδου ΠΕ Φυσι¬ 
κής Αγωγής» και προστίθεται νέα παράγραφος στη Δ/νση 
Δυετεροβάθμιας Εκπ/σης ως εξής: 

«Στο γραφείο Φυσικής Αγωγής προΐσταται υπάλληλος 
του κλάδου ΠΕ Φυσικής Αγωγής και Αθλητισμού». 

Η Δ/νση Πολιτισμού, Αθλητισμού και Νεότητας (άρθρο 
15) μετετρέπεται σε «Δ/νση Πολιτισμού και Νεότητας». 

Γ. Στο άρθρο 32 στη Δ/νση Διοικ. Υπηρεσιών γράφτηκε 
εκ παραδρομής «τμήμα Διοικ. Μέριμνας» και διορθώνεται 
στο ορθό «Γραφείο Διοικητικής Μέριμνας». 

2. Η απόφαση αυτή δεν επιβαρύνει τον προϋπολογισμό 
της Νομαρχιακής Αυτοδιοίκησης Τρικάλων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 4 Μαρτίου 1996 

Ο Πρόεδρος του Νομαρχιακού Συμβουλίου 

ΑΝΤΩΝΗΣ ΠΙΝΙΑΡΑΣ 

-♦- 

Αριθ. 3616 

Τροποποίηση του Ο.Ε.Υ. της Κοινότητας Σταυρού Ν. Φθι¬ 
ώτιδας. 

Ο ΠΕΡΙΦ/ΚΟΣ Δ/ΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1) Τις διατάξεις του Ν. 1586/86 «Βαθμολογική διάρ¬ 
θρωση των θέσεων του Δημοσίου, νομικών προσώπων δη¬ 
μοσίου δικαίου και ΟΤΑ και άλλες διατάξεις. 

2) Τις διατάξεις του άρθρου 12 του Ν. 1188/81 «περί 
καταστάσεως προσωπικού ΟΤΑ όπως, τροποποιήθηκαν 
με την παρ. 5 άρθρου 8 του Ν. 2307/95. 

3) Την αριθμ. 9665/5.5.1988 απόφαση του Νομάρχη 
Φθιώτιδας, με την οποία τροποποιήθηκε για τελευταία 
φορά, ο ΟΕΥ της Κοινότητας Σταυρού. 

4) Την αριθμ. 90/1995 απόφαση του Κοινοτικού Συμ¬ 
βουλίου Σταυρού περί τροποποίησης του Οργανισού της 
Εσωτερικής Υπηρεσίας του. 

5) Την αριθμ. 2/95 ομόφωνη γνωμοδότηση του Υπηρε¬ 
σιακού Συμβουλίου του άρθρου 37 του Ν. 2190/94 και του 
άρθρου 8 του Ν. 2307/95. αποφασίζουμε: 

Τροποποιούμε τον Οργανισμό Εσωτερικής Υπηρεσίας 
της Κοινότητας Σταυρού Φθιώτιδας σύμφωνα με την 
αριθμ. 90/1995 απόφαση του Κοινοτικού του Συμβουλίου 
και με την οποία η διόρθωσή του έχει ως εξής. 

1) ΚΑΤΗΓΟΡΙΑ ΠΕ: 

α) Κλάδος ΠΕΙ Διοικητικού 

Μία (1) θέση με βαθμό Δ-Α 

2) ΚΑΤΗΓΟΡΙΑ ΔΕ: 

α) Κλάδος ΔΕΙ Διοικητικού 

Δύο (2) θέσεις με βαθμό Δ-Α 

3) ΚΑΤΗΓΟΡΙΑ ΥΕ: 

α) Κλάδος ΥΕ1 Κλητήρων - θυρωρών - Γ ενικών καθη¬ 
κόντων 

Μία θέση με βαθμό Ε-Β 

Β) Κλάδος ΥΕ16 εργατών ύδρευσης - αποχέτευσης 

Δύο (2) θέσεις με βαθμό Ε-Β. 

Ακροτελεύτιο άρθρο 

Η δαπάνη που προκαλείται από τη δημιουργία των νέων 
θέσεων 10.000.000 δρχ. περίπου για το τρέχον έτος και 
14.000.000 περίπου για το επόμενο, θα προβλέπονται 
στον Προϋπολογισμό της Κοινότητας και θα βαρύνουν τις 
πιστώσεις με ΚΛ 05.111.1 και 15.111.1 του Προϋπολογι¬ 
σμού αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 19 Μαρτίου 1996 

Ο Περιφ/κός Διευθυντής 
ΔΗΜ. ΤΑΣΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



